GiliGold/VAD_KnessetCorpus huggingface dataset:
<רמי אדוט: יש כאן מחקר התופעה, כמו שאמרתי של דוקטור ורדה שיפר ויש גם מחקר שמנסה להבין את התנהלות המדיניות.
<רמי אדוט: יש שני מסמכים שהיו לפנינו: אחד, מכתב של המנכ"לית לבעלויות, נותן הוראה לבעלויות, שיצא ב-2014, ואחד מכתב המנכ"לית משרד החינוך לקואליציה שהשיבה לנו באמצע 2015.
<רמי אדוט: בשני המכתבים אנחנו רואים בעצם מכתב שפותח בהצהרה, בדיוק מה שהגברת סוניה פרץ אמרה פה, משרד החינוך נגד התופעה.
<רמי אדוט: מכתב שפותח בהצהרה של משרד החינוך נגד התופעה, אבל מסיים באותו מכתב במן קבלה של התופעה.
<רמי אדוט: זאת אומרת, דבר ראשון הוא אומר: 'אנחנו נגד' ובתוך המכתב הוא אומר שאם זה בכל זאת קיים אז מה צריך לעשות.
<רמי אדוט: מה שאני רציתי להציע, אנחנו כבר התחלנו אפילו לשקול את האפשרות - - -
יעקב מרגי: אין שום ספק, שום דבר במדינה שלנו לא מתנהל במחשכים, גם מה שמתנהל במחשכים יש לנו גופים שיודעים להאיר עליהם את האור והזרקור, מכירים ויודעים אותם בהיבטים שונים.
יעקב מרגי: לכן, אין ספק שהתופעה הזאת לא הגיע לממדים כאלה, אני קורא להם מפלצתיים בערך של 20% בכוח אדם בהוראה במקצועות הליבה, ולא דיברנו על דברים אחרים בחינוך היסודי.
יעקב מרגי: תראה כמה זה בהבנה והסכמה.
יעקב מרגי: זה לא משרד החינוך, זה מאז שהתחלנו למודד את החברה הישראלית בממדים בינלאומיים.
יעקב מרגי: השיקול של צמצום המגזר הציבורי הוא אחד הפרמטרים להראות אותנו כחברה מתקדמת ויעילה, כל המשק רץ בריצת אמוק לכיוון הזה.
יעקב מרגי: היום, המשק הוא די חזק.
יעקב מרגי: החברות הבינלאומיות שמודדות אותנו ערות גם לפרמטרים נוספים שגם אנחנו יכולים להקל על עצמנו במה שמזיק לנו.
יעקב מרגי: בזה אני מצטרף למה שאתה אומר.
<רמי אדוט: מה שרציתי לומר, מנקודת מבטי כשמסתכלים על המסמכים, התייעצתי גם עם משפטנים בעניין הזה, אני חושב שאם שנת הלימודים הזאת תסתיים כמו שהיא התחילה, לדעתי המסה הזאת הצטברה לדעתי עד כדי אפשרות של תקיפה משפטית של הסחבת הזאת.
<רמי אדוט: אני רוצה להציע משהו אחר, אני חושב שמה שחבר הכנסת הציע פה, יכול להיות שיש בעיות, בעיות אמתיות, בעיות מדיניות מעשיות שגורמות למשרד החינוך להיות חסר אונים כלפי התופעה.
<רמי אדוט: הוא לא חושף אותה בשום פורום - - -
<רמי אדוט: יכול להיות שזה קשור למשל ליחסים עם הבעלויות, יכולתו להשפיע על האופן בו הבעלויות פועלות.
<רמי אדוט: אני מתקשה להבין איזו בעיה יש לו בחינוך הרשמי, אבל יכול להיות שיש.
<רמי אדוט: מה שאני מנסה לומר, משרד החינוך הוא הודיע בתחילת השנה על הקמת ועדה, יכול להיות שצריך קצת לפתוח את זה.
<רמי אדוט: אולי צריך להתייחס לוועדה הזאת כאל פורום שמשתף - - -
יעקב מרגי: אני לא חוקר, אבל אני אומר לך בוא תקשיב.
יעקב מרגי: אני מתמקד בחינוך היסודי ובשלטון המקומי.
יעקב מרגי: אני לא הולך למערכת היחסים שלו עם הבעלויות כל זה, בסדר.
יעקב מרגי: מערכת היחסים שלו עם השלטון המקומי קודם.
יעקב מרגי: יש לו כתובת אחת.
יעקב מרגי: קודם, כדי לצמצם את התופעה עד למיגורה יש כתובת אחת והיא השלטון המקומי.
יעקב מרגי: שיוציא הנחיה חד-משמעית ולכן אל תקל עליו.
<רמי אדוט: אני לא מקל.
<רמי אדוט: מה שאני אומר, אני קורא למודל אולי טיפה אחר.
<רמי אדוט: אני אומר, הקמת וועדה ממשלתית, יכול להיות שהגיע הזמן להסתכל על הוועדה הזאת בצורה יותר פתוחה.
<רמי אדוט: להזמין לתוכה נציגים מומחים, נציגים אחרים שאינם חלק מהרשויות כדי להוסיף אולי ליצירתיות על מנת לפתור את זה.
יעקב מרגי: מסעוד, כמעט שכחתי אותך בגלל הלארג'יות שלך.
מסעוד גנאים: כפי שהזכרתם, לצערי זה לא הדיון הראשון ונדמה לי שכנראה לא יהיה האחרון.
מסעוד גנאים: אני מקווה שיהיה האחרון - - -
יעקב מרגי: בשנת הלימודים הנוכחית הוא יהיה האחרון, אנחנו מקווים שבשנת הלימודים הבאה לא יהיה דיון.
מסעוד גנאים: שנדנים במה שמכונה 'המורה הקטן'.
מסעוד גנאים: היו כבר גם לוועדות חינוך החלטות בעבר.
מסעוד גנאים: בשנץ 2011 בוועדת החינוך, גם למנכ"לית משרד החינוך הייתה וועדה מסוימת לבחינת הנושא, מיפוי הנושא ולהציג פתרונות ולצערי לא נעשה שום דבר.
מסעוד גנאים: גם החלטות משנת 2011, רק היום שמענו מנציגת משרד החינוך על המיפוי שזה 149 בתי ספר כ- 2,300 ומשהו, אני לא יודע כמה.
מסעוד גנאים: זה אחוז קטן וזה רק במיפוי כדי לדעת מה יש ולא בכדי להתגבר על התופעה או להציג פתרונות.
מסעוד גנאים: אדוני היושב ראש, לצערי הרב אני הזכרתי כמה פעמים, מורה עם מורה קבלן לא מתיישב ביחד.
מסעוד גנאים: אני אפילו הייתי אומר שזה אנטי חינוכי.
מסעוד גנאים: זה מורה שיש לו את הכול, מורה שיש לו הכשרת מורים, יש לו את כל התעודות, יש לו את כל הדברים בעולם שהוא מורה כרגיל – למה שהוא לא יועסק באופן ישיר על ידי משרד החינוך או על ידי השלטון המקומי בבתי הספר התיכוניים למשל?
מסעוד גנאים: מורה קבלן וחינוך לא הולכים ביחד.
מסעוד גנאים: זה גם מסר לא טוב לילדים שלנו.
מסעוד גנאים: אני מאוד מזדהה עם מה שאמרה נציגת מועצת התלמידים והנוער.
מסעוד גנאים: אני מסייר בכמה בתי ספר, כל שבוע-שבועיים אני בבית ספר.
מסעוד גנאים: אדוני היושב ראש גם כי הייתי מורה לשעבר ואוהב את האווירה, הסביבה ואת הכול, כנראה שאני אחזור לשם, גם אני ראיתי - - -
יעקב מרגי: לי יש חברים,
מסעוד גנאים: אצלנו יש חוקה ולא משנים אותה.
מסעוד גנאים: זה שלוש קדנציות וזהו.
מסעוד גנאים: אני ראיתי בחדרי מורים איך המורים המועסקים באופן ישיר הם שכובשים את חדר המורים ואיך המורים המועסקים על ידי גופים אחרים, הייתי בחטיבת ביניים בעיר מסוימת, אפילו ראיתי אותם יושבים בחוץ.
מסעוד גנאים: אמרתי שלום, דיברתי איתם: 'למה אתם יושבים בחוץ'.
מסעוד גנאים: אמרו לי: 'אין מקום בחדר המורים'.
מסעוד גנאים: לכל מורה יש לו את המקום שלו, אנא אערף, את הכוס שלו ואת כל הדברים האלה.
מסעוד גנאים: רואים את זה, מרגישים את זה וזו בושה לפי דעתי.
מסעוד גנאים: דיברנו הרבה על לפתור, אני לא אומר שאני התייאשתי, אבל נו, צריך לעשות משהו.
מסעוד גנאים: צריך לעשות משהו בנושא.
יעקב מרגי: אריאל קצובר,
יעקב מרגי: לשכת עורכי הדין בבקשה.
<אריאל קצובר: תודה רבה.
<אריאל קצובר: עורך הדין אריאל קצובר, לשכת עורכי הדין.
<אריאל קצובר: נושא מורי הקבלן הוא נושא כאוב, מבייש, מנציח הפלייה ארוכת שנים שאין לה מקום במדינה מתוקנת.
<אריאל קצובר: לא יעלה על הדעת שמורים שבידם תעודת הוראה, לפעמים תואר ראשון ושני, והוכרו רשמית ומקצועית על ידי המדינה יעבדו ללא זכויות.
<אריאל קצובר: לא יכול להיות דבר כזה במדינה מתוקנת, דמוקרטית.
<אריאל קצובר: יותר חמור, מורים שיושבים באותו חדר מורים, מלמדים את אותו מקצוע שלזה תהיינה זכויות ולזה לא תהיינה זכויות.
<אריאל קצובר: כשאני מדבר זכויות זה נשמע מילה ריקה, אבל מה הכוונה של זכויות?
<אריאל קצובר: הם מקבלים זכויות בסיסיות של עובדים שעתיים, אין להם קרנות השתלמות, אין הטבות של "אופק חדש" ו"עוז לשכר" של הסתדרות המורים וארגון המורים.
<אריאל קצובר: חמור מכולם, אין להם קביעות.
<אריאל קצובר: בהרבה המקרים מפטרים כל שנה הרבה מהמורים לפני החופש ומעסיקים אותם מחדש בתחילת שנת הלימודים.
<אריאל קצובר: אדוני היושב ראש, מלבד יצירת נתחים במקום העבודה שמשפיעים גם הדימוי העצמי של המורה וגם על איכות ההוראה יש כאן פגיעה אנושה בזכות לשוויון, זכות המעוגנת בחוק "חוק יסוד כבוד האדם וחירותו".
<אריאל קצובר: מחובתנו להשוות את הזכויות של סוגי המורים, של סוג ה-א' וסוג ב'.
<אריאל קצובר: לשכת עורכי תהייה שותפה מכאן לכל שיתופי פעולה שיעלו כדי למגר את התופעה הזאת של מורי קבלן.
יעקב מרגי: לילי, אומרים לך רמי ועורך הדין קצובר שאפשר לתקוף את זה משפטית – חומר למחשבה.
יעקב מרגי: חבר הכנסת עבדאללה אבו מערוף בבקשה.
עבדאללה אבו מערוף: בוקר טוב לכולם, אדוני היושב ראש, לדון בנושא הזה משנת 2006 ועד עכשיו, עצם זה שהדיון מתמשך משנת 2006 ועד היום זה לא מוסרי.
עבדאללה אבו מערוף: בעיית המורים המקצועיים, יכול להיות שהוא מקצועי יכול להיות שלא, הוא לא יכול להיות עם קבלן או עם מתווך – זה מסר לא חינוכי לא לחברה ולא לתלמידים.
עבדאללה אבו מערוף: רק בשבוע שעבר עשינו את יום המורה.
עבדאללה אבו מערוף: דיברו על הערכים וגם היושב ראש ציין איך התייחסנו למורה - - -
יעקב מרגי: אני רוצה לעזור לך, אתה יודע, אני רגיש.
יעקב מרגי: אני תמיד גם כשניהלתי גופים באתי לוועד ואמרתי 'גם אני חבר ועד נוסף שלכם'.
יעקב מרגי: ככה ההסתכלות שלי.
יעקב מרגי: אבל כשמגיעים לכאן הסתדרות המורים או ארגון אני לא יודע למה אני תמיד קופץ מחדש.
יעקב מרגי: ביום העצמת המורה, מיד אני מחזיר לך את רשות הדיבור, שמעתי את הכאב שלהם.
יעקב מרגי: אני לא סתם אומר את זה, אם יש כאן נציג ההסתדרות אני מיד אתן, הדובר הבא יהיה אחד מהם.
יעקב מרגי: זו הציפייה שלי מההסתדרות, מארגון עובדים.
יעקב מרגי: זה, כשאני אגיד לו להדליק מזגן הוא יענה שזה 'לא כתוב בחוקת העבודה שלי, זה לא התפקיד שלי.
יעקב מרגי: גם השליחות', גם מרכיב השליחות חייב להיות שם.
יעקב מרגי: שליחות, זה גם להסתכל איך הוא חי בשקט כשבחדר המורים שלו יש מורה כזה ומורה כזה.
יעקב מרגי: שלושה סוגים.
יעקב מרגי: טוב, אני חושב בקול.
יעקב מרגי: תמשיך בבקשה.
עבדאללה אבו מערוף: המחשבה הזאת היא גם בקול רם וגם מחשבה של כלום.
עבדאללה אבו מערוף: אפשר לקצר את הדיון כי אפשר לקיים את הדיון שנים - - -
עבדאללה אבו מערוף: לכן העניין הוא ברור.
יעקב מרגי: נכון שר החינוך הבטיח לי - - -
עבדאללה אבו מערוף: זה לא קשור לא פעם לעמדה שלנו, לעמדה שלי שאני בעד שיהיו מועסקים - - -
דב חנין: פשוט הפסקה של 24 שעות במשרד החינוך אולי זה- - -
יעקב מרגי: זה תהליך שכבר קיים.
יעקב מרגי: התחושה שמשרד החינוך נותן, שזה הולך להיגמר.
עבדאללה אבו מערוף: מבחינה ערכית, לא בגלל הבחינה העקרונית נגד עובדי קבלן, במיוחד במערכת החינוך זה לא ערכי, לא תרבותי, לא חינוכי ואין מוטיבציה.
עבדאללה אבו מערוף: תקציב משרד החינוך, נאמר שהוא תקציב עם הרבה כסף ולכן צריך לבדוק.
עבדאללה אבו מערוף: יש דוח מבקר המדינה ולכן הכול ברור ואין פה הרבה מה להתחכם ומה להוסיף.
עבדאללה אבו מערוף: צריך מידית לפתור את העניין שלכל מורה, אדוני היושב ראש יש הרבה אבטלה בתוך המורים ובעיקר מורות ובמיוחד בסקטור הערבי.
עבדאללה אבו מערוף: יש הרבה שמחכות לתור להיכנס אפילו לעבוד בחצי משרה- - -
יעקב מרגי: לא, המורים שעובדים ויש את עובדי הקבלן.
יעקב מרגי: לא רוצים לקחת להם את המשרות.
עבדאללה אבו מערוף: לא עניין של לקחת להם את המשרות.
עבדאללה אבו מערוף: לא לכאן ולא לכאן.
עבדאללה אבו מערוף: העניין חייב להיות מסודר באופן מעשי פעם אחת ולתמיד.
יעקב מרגי: אורי ליברטי יושב ראש התאגדות תכנית קרב בהסתדרות החדשה.
יעקב מרגי: רגע, אתה יודע, בבית המדרש אנחנו שמים לב לניואנסים ולמילים.
יעקב מרגי: כתבתי לי כך, בכוונה לקחתי את המכתב שלך: "יושב ראש התאגדות עובדי תכנית קרב".
יעקב מרגי: מנכ"לית משרד החינוך חייכה כששמעה את הדיון ביום שני השבוע.
יעקב מרגי: הם לא מורים, היא אמרה: 'אל תזיקו לפרויקט הזה שנקרא תכנית קרב'.
יעקב מרגי: עכשיו בו, אומנם דיברתי בהתייחסות, הסתדרות המורים נמצאת אתנו פה?
יעקב מרגי: אני אתן לך את רשות דיבור.
יעקב מרגי: אומנם הדיון כרגע לא עליכם כי זה בליבה, אבל ביקשת מתחילת הדיון, אני אתן לך בקצרה, ממש בקצרה.
<אורי ליברטי: עובדי תכנית קרב הם עובדי הוראה במערכת - - -
יעקב מרגי: תן לי תחושות של עובד, מורה.
<אורי ליברטי: אני דווקא רוצה להצביע על מפנה חיובי שחל ב-20 ביולי, אך צריך לוודא שהוא קורה.
<אורי ליברטי: המתווה הוא כזה: דפוס העסקה של עובדי קרב עד עכשיו, רצית תחושות אז אני אגיד מה היה לפני ומה אמור לקרות אחרי ה-1 במרץ.
<אורי ליברטי: עד ה-1 במרץ, לאורך כל שנות תכנית קרב, ההעסקה של עובדי קרב, של המדריכים היא העסקה שעתית מקוטעת.
<אורי ליברטי: המעסיק שלנו הוא לא קבלן, זו החברה למתנ"סים, עמותה כללית בחינוך, ארגונים חברתיים, אבל דפוס ההעסקה שמשרד החינוך מכתיב לה במכרז הוא דפוס העסקה קבלני, שעתי, מקוטע.
<אורי ליברטי: מה שאמור לקרות ב-1 במרץ בעקבות ההסכם ההיסטורי שנתחם בין שר האוצר לבין יושב ראש ההסתדרות, זה שעובדי קרב יעברו להעסקה משרה רציפה, 12 חודשים.
<אורי ליברטי: ההסכם הזה נתחם לפני חמישה חושים, ב-20 ביולי.
<אורי ליברטי: ב-6 ספטמבר אנחנו נפגשנו עם מנכ"לית משרד החינוך שהבטיחה לנו חגיגית שההסכם הזה ייושם במלואו ובמועדו.
<אורי ליברטי: אנחנו קצת דאגנו, זה ארבעה חודשים, זה לא הרבה זמן.
<אורי ליברטי: זה מה שהובטח לנו חגיגית.
יעקב מרגי: אני יכול לומר לך חגיגית, כשהמנכ"לית מיכל מבטיחה היא מקיימת.
<אורי ליברטי: נכון.
<אורי ליברטי: א', בהזדמנות זו אני רוצה להודות, גם להודות ליושב ראש ההסתדרות ולשר האוצר על הסכם שהוא בהחלט מחולל היסטורי בדפוס ההעסקה שלנו.
<אורי ליברטי: אני גם רוצה להודות למשרד החינוך ולמנכ"לית על ההתחייבות ליישם אותו.
<אורי ליברטי: נותרו 58 יום עד לתאריך, מבחינתו הוא תאריך מקודש שהוא ה-1 במרץ.
<אורי ליברטי: אנחנו סופרים את הימים, כל העובדים, מעל ל-3,000 עובדים ועובדות בתכנית קרב סופרים את הימים, עוד 58 יום.
<אורי ליברטי: אנחנו כמובן לא מצפים שדברים יתרחשו בדקה ה-90, אנחנו מצפים לראות אבני דרך בדרך ל- - -
יעקב מרגי: אני מציע לך לתת להם תזכורת, באמת, כשהתאריך מתקרב,
<אורי ליברטי: אנחנו מתזכרים את מי שצריך לתזכר וזאת עוד הזדמנות לתת תזכורת.
יעקב מרגי: ההסתדרות החדשה, הסתדרות המורים, ארגון המורים.
יעקב מרגי: אני מאבד כיוון שם.
יעקב מרגי: בוא, אני אומר לך, אני לא רוצה שתיתן לי נאום פילוסופי השקפתי.
יעקב מרגי: אין לי ספק שאתה נגד העסקת מורי קבלן, נכון, אין לי ספק, אבל רגע.
יעקב מרגי: אבי ניסנקורן ניסנקורן יושב ראש ההסתדרות החדשה הכריז על סכסוך עבודה לפני כמה חודשים סביב סוגית עובדי הקבלן, נכון?
יעקב מרגי: לאחר מכן ביטל את הסכסוך כי הודיע שהגיעו להבנות, להסכמות עם האוצר.
יעקב מרגי: האם ידוע לך שסוגיית מורי הקבלן נכנסה להבנות האלה עם לוחות זמנים, מתי ואיך?
<שמעון פרי: אני לא יכול לייצג אותו.
<שמעון פרי: קודם כל שמעון פרי מהסתדרות המורים.
<שמעון פרי: עד לפני שנתיים הייתי מנהל בית ספר בירושלים.
<שמעון פרי: אני עדיין לא יודע אם הגיעו בסופו של דבר לידי הסכמים הסופיים וחתימה.
<שמעון פרי: אני יודע רק שאנחנו בהסתדרות המורים נאבקים שנים למען ביטול כלל הרעיון הזה של מורי קבלן.
<שמעון פרי: מורים עובדי קבלן, שיכנסו כולם למערכת אחת.
<שמעון פרי: אני יודע כמעט באופן אישי כמה מורים אנחנו מטפלים בהם כעובדי קבלן שעשו להם עוול.
<שמעון פרי: עד כמה שידוע לי, אני לא יכול להגיד בוודאות, כמעט ואין מורים עובדי קבלן שעוסקים במקצועות הליבה.
<שמעון פרי: עד כמה שידוע לי, אני לא יכול להגיד את זה בוודאות מלאה - - -
יעקב מרגי: מה, עוד פעם מה לא יודע לך?
<שמעון פרי: שאין מורי קבלן שעובדים בבתי ספר יסודיים שמלמדים לימודי ליבה.
יעקב מרגי: מה, מבקר המדינה לא יודע מה שהוא כותב?
<שמעון פרי: עד כמה שידוע לי, אני לא יודע - - -
יעקב מרגי: אחד ממקצועות הליבה,
<לילי בן עמי: גם מורות בירושלים, גם מורות בכיתה ו' מורות קבלן.
יעקב מרגי: לילי, לילי.
יעקב מרגי: כשאני אאבד את הקשב שלי תוכלי לענות.
יעקב מרגי: באחד ממקצועות הליבה, ידוע לך? תגיד לי.
יעקב מרגי: אני שואל אותך שאלה, אתה בהסתדרות המורים של פינלנד, סינגפור או של ישראל?
<שמעון פרי: אני של ישראל ואני גם במשרד החינוך שנים רבות - - -
יעקב מרגי: אז תבדוק את זה.
<שמעון פרי: אני אבדוק את זה, אבל יכול להיות שבתיכוניים, יכול להיות שהכוונה פה היא בבתי הספר התיכוניים.
<שמעון פרי: אני מדבר על בתי ספר יסודיים, שלי ידוע.
יעקב מרגי: יסודיים, שזה עובדי משרד החינוך.
<שמעון פרי: גם בתיכון יש הרבה עובדי משרד החינוך.
<שמעון פרי: אני לא יכול לומר בוודאות, אני מוכן לבדוק את העניין הזה.
יעקב מרגי: אני, מה שלא יודע בוודאות לא אומר.
<שמעון פרי: לכן אמרתי בפירוש, אינני יודע בוודאות.
<שמעון פרי: בוודאות אני לא יכול להגיד לך, לא בדקתי.
<שמעון פרי: אנחנו יודעים שאנחנו נאבקים למען ביטול הנושא הזה.
<שמעון פרי: אני מאוד מקווה שהנושא הזה בכלל ירד מסדר היום.
<שמעון פרי: כפי שנאמר פה זו בושה למדינה שאנחנו עדיין דנים בנושא הזה.
<לילי בן עמי: הסתדרות המורים לא מוכנה לאבד מורי קבלן.
יעקב מרגי: לילי, סליחה.
יעקב מרגי: אתה לא מגיב.
יעקב מרגי: תזכיר לי את השם.
יעקב מרגי: שמעון פרי תמשיך.
יעקב מרגי: אף פעם לא שמחתי כשהשבתם את הלימודים בתחילת שנת הלימודים.
יעקב מרגי: אף פעם לא שמחתי ובמיוחד שהסיבות היו קצת מקוממות.
יעקב מרגי: הייתי שמח אם הייתם מכריזים על השבת לימודים על סוגיית מורי הקבלן.
יעקב מרגי: אתה מבין איפה הביקורת ואיך אתם נראים ואיך אנחנו נראים ביחד?
<שמעון פרי: אני מסכים אתך בהחלט.
יעקב מרגי: דרך אגב, סוגיות הליבה.
יעקב מרגי: סוגיות הליבה הן עובדי הקבלן.
יוסי יונה: אני רוצה לציין שאחת הפעמים ההיסטוריות, בשנת 2012 שההסתדרות השביתה את המשק לכמה שעות הייתה זה בעניין עובדי קבלן בכלל במשק.
יוסי יונה: יש לנו דוגמה שאפשר וניתן לעשות זאת - - -
<שמעון פרי: זו סוגיה כואבת.
יעקב מרגי: יש מישהו סביב השולחן שרוצה להצטרף לדיון, רוצה להתבטא ולא התבטא?
<לילי בן עמי: אני רוצה להתייחס לנקודה שלא התייחסו אליה, אפשר?
<לילי בן עמי: או.קיי.
<חיה רשף: שמי חיה רשף, אני מחברה למתנ"סים.
<חיה רשף: אני לא תופסת את עצמנו כקבלנים, יחד עם זאת, נכון כמו שאורי אמר, אנחנו פועלים תחת מתווה של העסקה מורי קבלן.
<חיה רשף: יכול להיות שיש טעם לחשוב בצורה יותר מורכבת על העניין של מי הגורם המעסיק.
<חיה רשף: אנחנו חברה ממשלתית.
<חיה רשף: כן הייתי יכולה לראות איזו קונסטלציה שאנחנו לא קבלנים במכרז אלא קבוצה שיש לה באמת ייצוג פריפריאלי מאוד גדול, שמעסיקה הרבה מאוד עובדים ועושה השלמות גדולות.
<חיה רשף: אני לא בטוחה שזה פותר, פשוט עלתה לי הסיטואציה - - -
יעקב מרגי: אני רוצה ללמוד, אתם החברה למתנ"סים.
יעקב מרגי: אני שואל שאלה, המורים שאתם מפעילים בפרויקטים שלכם הם העסקה ישירה שלכם, של החברה למתנ"סים או עובדי קבלן, או זכיין שאתם מפעילים אותו?
<חיה רשף: אנחנו לא מפעילים זכיין.
יעקב מרגי: ישר, עובדים שלכם?
<חיה רשף: החברה למתנ"סים ,והמתנ"סים שלה מפעילים.
יעקב מרגי: המתנ"סים, למי שייכים?
<חיה רשף: לנו.
יעקב מרגי: למי זה לכם, הבעלות של המתנ"סים?
<חיה רשף: זו ישות משפטית מיוחדת שבה מנהל המתנ"ס הוא המועסק שלנו ויש - - -
<חיה רשף: לא.
<חיה רשף: הם רשות משפטית עצמאית.
יעקב מרגי: זה ברור, ברור לי.
יעקב מרגי: איך מרחיקים את דוח מבקר המדינה מדברים שהעירייה לא יכולה לעשות ורוצה לעשות, מעבירים את זה לחברה למתנ"סים ואז מבקר המדינה מבקר את החברה למתנ"סים ולא את הרשות המקומית שזו אושיה משפטית עצמאית.
יעקב מרגי: אני בטוח - - -
<חיה רשף: זה פשוט עלה לי תוך כדי.
<חיה רשף: אני יודעת שגם היחסים, גם כשאורי היה צריך להציג את זה - - -
יעקב מרגי: אתם עושים עבודת קודש.
יעקב מרגי: אני רק רוצה לשאול שאלה.
יעקב מרגי: במה שאתם רוצים אתם עושים עבודת קודש.
יעקב מרגי: שאלה, למה זה אתם ולא הרשות המקומית.
יעקב מרגי: זו השאלה שלי.
<חיה רשף: אני שוב אומרת - - -
יעקב מרגי: את לא הכתובת.
<חיה רשף: אני לא הכתובת, אבל אני כן רוצה להגיד שיש לנו מסוגלות בגלל הפיזור, בגלל האידיאה, בגלל שאנחנו חברה ממשלתית שאולי כדאי לשקול.
<חיה רשף: שוב, זה שיקול של משרד החינוך כי אנחנו בעצם חברה ממשלתית שפועלת דרך משרד החינוך.
<חיה רשף: יכול להיות שיכול להיות פה איזה מרכיב של סיוע שלא יהיה קבלני.
יעקב מרגי: אתם לא שייכים לרשות החברות הממשלתיות?
<חיה רשף: אנחנו שייכים.
יעקב מרגי: לרשות החברות הממשלתיות?
יעקב מרגי: אתם כפופים לביקורת של מי?
<חיה רשף: רשות החברות הממשלתיות.
<חיה רשף: לגמרי.
<חיה רשף: אני אומרת שזה רעיון, הוא גולמי מאוד, הוא פתאום עולה בדעתי דרך מה שאתה אמרת בעניין של ההרחבה ואולי קשיים אובייקטיבים.
<חיה רשף: אני אומרת שאולי זה לא דבר מעשי.
<חיה רשף: דבר אחד.
<קריאה: אני לא מבין, את מתכוונת שיכריזו עליכם כבעלות בעצם.
<חיה רשף: כן, שיחשבו באיזה אופן אחר שבו מטילים עלינו - - -
יעקב מרגי: זו עצה שאת יכולה לתת אותה לאוצר, לא בשולחן הזה.
יעקב מרגי: בשולחן הזה היא לא תתקבל.
יעקב מרגי: אנחנו לא מחליפים פרה ב.
יעקב מרגי: לילי בבקשה.
<חיה רשף: רגע, רציתי להגיד עוד מילה אחת בהקשר אחר.
<חיה רשף: זה ברמה אסוציאטיבית אזרחית לגמרי.
<חיה רשף: אבל בהקשר הישיר, אנחנו מדברים פה הרבה על מורי קבלן וכדאי לומר מילה אחת על האיכות שלהם.
<חיה רשף: בסך הכול לא מדובר וזה לא נמצא כאן על השולחן לדיון כי כאילו זה מובן מאליו.
<חיה רשף: כיוון שאנחנו מעסיקים אנשים כאלה, האיכות שלהם לא מוטלת בספק - - -
יעקב מרגי: בוודאי ולכן הם נשוא הדיון.
יעקב מרגי: בוודאי, כי אם איכותם ורמתם הייתה מוטלת בספק - - -
<חיה רשף: גם המשרד עומד על העניין שאנחנו - - -
יעקב מרגי: ולכן היא הנותנת שחדוה צריכה לעבוד כמו שולה בחדר המורים באותו סטאטוס, באותם תנאי עבודה.
יעקב מרגי: סליחה שאמרתי לגבי - - - בבקשה לילי.
<לילי בן עמי: לגבי דברים שהיא אמרה, אני אומר שאנחנו בקואליציה בעד חדר מורים אחד של מעסיק אחד.
<לילי בן עמי: כלומר, אם משרד החינוך הוא המעסיק לא יכולים להיות מעסיקים נוספים גם אם אלו חברות ממשלתיות.
<לילי בן עמי: זו העמדה שלנו.
<לילי בן עמי: רציתי להעלות נקודה שלא התייחסו אליה.
<לילי בן עמי: דיברנו על ליבה ולא ליבה.
<לילי בן עמי: באמת מבקר המדינה מדבר על 'מורה כתף אל כתף', אבל יש נקודה שהוא מתייחס אליה והיא הפערים החברתיים.
<לילי בן עמי: אם תסתכלו היכן נמצאים מורי הליבה של מורי הקבלן, הם ברשויות החזקות: תל אביב, רעננה – הרשויות החזקות הן הרשויות שבהן מוסיפים עוד מורה לאנגלית, עוד מורה לתנ"ך, עוד מורה למתמטיקה.
<לילי בן עמי: מפצלים את הכיתה לשתיים ברשויות החזקות.
<לילי בן עמי: ברשויות החלשות יותר, שם פחות מורי קבלן של מורי ליבה.
<לילי בן עמי: בעצם, המורים של מקצועות ההעשרה הם אלה שנמצאים בכל הארץ, גם ברשויות החלשות וגם ברשויות החזקות.
<לילי בן עמי: אם אנחנו נדבר אך ורק על מורי מקצועות הליבה אנחנו מדברים רק על הרשויות החזקות.
<לילי בן עמי: זו נקודה שצריך לשים לב.
<לילי בן עמי: גם מבקר המדינה אומר שתופעת מורי קבלן מרחיבה את הפערים החברתיים מכיוון שעצם זה שאנחנו מאפשרים הכנסת של מורים נוספים למערכת באמצעות עמותות, אז בעצם יש יותר שעות לתלמידים מהרשויות החזקות יותר.
<לילי בן עמי: חד-משמעית ולכן ההעסקה צריכה להיות על כלל המורים ולא רק של מורי מקצועות הליבה כי אחרת נעזור רק לרשויות החזקות, רק למורים המלמדים ברשויות החזקות.
<לילי בן עמי: אם לא נעזור למורים בכל הארץ, תסתכל גם על המורים שהם לא - - -
יוסי יונה: אני יודע, אבל אפשר להיות פה סנגורו של השטן ולהגיד, וואו, אם מורי הקבלן במקצועות הליבה נמצאים בבתי ספר חזקים כפי שאת אומרת, אז האם שם זה נעשה מרצונם או מרצונו של המורה כי אולי מקבלים תנאים מיוחדים - - -
<לילי בן עמי: לא.
<לילי בן עמי: ממש לא.
<לילי בן עמי: זה נדיר.
<לילי בן עמי: למשל יש באילת מורים שמביאים במיוחד לאילת כי יש שם מחסור בחינוך.
<לילי בן עמי: שם המורים יקבלו תנאים טובים יותר, אבל לפרק זמן מוגבל.
<לילי בן עמי: ברגע שעוברות השלוש שנים אז המורה - - -
יעקב מרגי: תודה לילי.
<לילי בן עמי: אני אומרת, זה נדיר.
<לילי בן עמי: כשאנחנו מדברים על המסה הגדולה, רוב מורי הקבלן הם בתנאים חוטאים ואין להם בחירה.
יעקב מרגי: לילי, אנחנו התחייבו לסייע בידך להצליח הפעם במשימה למרות שאני גם בפעמים רבות.
יעקב מרגי: חבר הכנסת פרופסור מנואל טרכטנברג, בבקשה משפטים קצרים כי אנחנו לפני סיכום הדיון.
מנואל טרכטנברג: ממש בקיצור.
מנואל טרכטנברג: קודם כל אני ממש מתנצל שהגעתי באיחור, הייתי במשרד החינוך עד עתה.
יעקב מרגי: אתה לא חייב, תגיד 'עסקתי בסוגיה הזאת'.
מנואל טרכטנברג: לא, בסוגיה הזאת, אבל במשהו לא רחוק מזה.
מנואל טרכטנברג: מילה אחת, שמענו היום דברים, שמעתם מה קרה עם עובדי משרד החוץ, אני לא יודע אם זה הוזכר כאן - - -
יעקב מרגי: הוזכר, נראה לך שזה יחמוק מידיה של לילי?
מנואל טרכטנברג: זה משרד החוץ.
מנואל טרכטנברג: משרד החינוך, מסגרת עובדי הקבלן במערכת החינוך זה סיפור הרבה הרבה יותר חמור.
מנואל טרכטנברג: קודם כל בגלל המסר החינוכי, המעמד של מורה מול תלמיד.
מנואל טרכטנברג: לא יכול שיש שני מעמדות במדינת ישראל, זה אולי באנגליה של המאה ה-19.
מנואל טרכטנברג: מדינת ישראל של המאה 21 זה בלתי קביל בעליל ולא חשוב מה, לא חשוב מה! יש דברים שהם ערכיים ויש דברים שהם אחרים כמו שיקוליםולגיטימי בקשרים אחרים כמו עובד מחשב שאני לא יודע אם הוא צריך להיות חלק מהמשרד או לא, בסדר, אבל מורה לא.
מנואל טרכטנברג: בפן הערכי בסיסי - - -
מנואל טרכטנברג: יש נושאים שאני מאוד מזדהה איתם ויש דברים שלא.
מנואל טרכטנברג: אתה יודע, גם בתחומים החברתיים יש לנו חיכוכים עליהם גם במפלגה שלנו.
מנואל טרכטנברג: זה מחוץ לתחום הוויכוח.
מנואל טרכטנברג: אני באמת מאוד מקווה שפועלתך באמת כראש הוועדה תביא לבשורה.
יעקב מרגי: כולנו תקווה על התרומה.
יעקב מרגי: אנחנו מקריאים את סיכום הדיון.
יעקב מרגי: כל אחד ייקח עט ונייר, תרשמו מהלוח את שיעורי הבית.
יעקב מרגי: הוועדה רשמה בפניה בסיפוק את הודעת משרד החינוך כי מדיניות המשרד היא, אין להעסיק מורים בהעסקה בלתי ישירה במקצועות הליבה בשעות החינוך הפורמאליות.
יעקב מרגי: הוועדה רשמה בפניה בסיפוק את הודעת משרד החינוך כי לראשונה בקיץ 2015 הוא יצא בקריאה לכל מוסדות החינוך למפות את כוח האדם המועסק שם.
יעקב מרגי: הוועדה מבקשת ממשרד החינוך להעביר לה בתחילת חודש ינואר 2016 את תוצאות המיפוי.
יעקב מרגי: הוועדה רשמה בפניה בסיפוק את הסכמת מנכ"לית משרד החינוך, כמובן על פי דברי יושב ראש התאחדות עובדי תכנית קרב, שיועסקו בהעסקה ישירה.
יעקב מרגי: ההסכם אמור להיכנס בתוף ב-1 במרץ 2016 - -
<אורי ליברטי: ויועסקו בהעסקה רציפה.
יעקב מרגי: ויועסקו בהעסקה רציפה - - -
<אורי ליברטי: 12 חודשים.
יעקב מרגי: החל מ-1 במרץ 2016.
יעקב מרגי: הוועדה תעקוב אחרי היישום והביצוע.
יעקב מרגי: זו גם התקדמות לגבי הביטחון התעסוקתי.
<לילי בן עמי: זה עדיין מחוץ להסכם.
יעקב מרגי: זה עדיין מחוץ להסכם.
יעקב מרגי: הוועדה רשמה לפניה את הודעת המרכז לשלטון מקומי שהוא מתנגד וקורא באופן חד משמעי שלא להעסיק עובדי קבלן במערכת החינוך.
יעקב מרגי: עם זאת, תמוה בעיני הועדה שאין למרכז לשלטון המקומי מידע על היקף התופעה.
יעקב מרגי: כמו כן, אני אבקש להביא לתשומת לב המרכז לשלטון מקומי, להבא, לדיונים הבאים לשלוח לוועדה את הנוגעים לדבר שיודעים לגעת בנושא הדיון שיתקיים.
יעקב מרגי: הוועדה .
יעקב מרגי: שקוראת למשרד החינוך ולמרכז לשלטון מקומי לצאת בתכניות פעולה למיגור תופעה זו כולל לוחות זמנים.
יעקב מרגי: לשלוח לוועדה לוחות זמנים לפעילות זו.
יעקב מרגי: הוועדה מצפה שתופעה זו תסתיים במהרה.
יעקב מרגי: הוועדה תעקוב אחרי הביצוע.
יעקב מרגי: אני מודה לכם על טיפולם המתאים ועל עדכון הוועדה בנדון בהקדם.
יוסי יונה: הערה, הדברים שהתלמידה ממועצת התלמידים אמרה לא באים לידי ביטוי כאן.
יוסי יונה: אני יודע שהדיון פה היום היה - - -
יעקב מרגי: הדברים שאמרה נוי נכנסים במבוא.
יעקב מרגי: אני קורא בדרך כלל רק נקודות.
יוסי יונה: אני רוצה להעיר מה טיבה של ההערה שלי.
יוסי יונה: אני יודע שהדיון היום התמקד בסוגיה של עובדי קבלן במקצועות הליבה.
יוסי יונה: אבל מה ששמענו מפי התלמידה באופן מאוד רהוט - - -
יעקב מרגי: אני הבנתי, אני אוסיף נקודה.
יוסי יונה: את ההבחנה הזאת בין מקצועות ליבה לבין מקצועות - - -
יעקב מרגי: אני אומר.
יעקב מרגי: אני אוסיף נקודה נוספת.
יעקב מרגי: תודה רבה להערה.
יעקב מרגי: הוועדה מודיעה שלמרות שהדיון היום התמקד במורי הקבלן במקצועות הליבה, הוועדה לא פוסחת על כלל המורים שבמערכת החינוך.
יעקב מרגי: זו דעתה הסדורה של הוועדה, לטפל בשלב הבא בכל מורי הקבלן בכל מקצועות החינוך בבתי הספר.
דב חנין: אדוני היושב ראש, עוד נקודה אני מציע לסיכום.
דב חנין: הסיכום שאדוני מציע הוא מצוין, אבל אני מציע שאנחנו נכלול בסיכום אמירה שאומרת שאם הסוגיה הזאת לא תתקדם בצורה מספיק מהירה, אנחנו כוועדה נשקול לקדם חקיקה פרטית בנושא הזה כי - - -
יעקב מרגי: תודה רבה שהתפרצת לדלת פתוחה.
יעקב מרגי: אני הזכרתי, אני לא אוהב לעבוד על קרדיט, אבל כבר הצעתי חוק ויש להצעה כבר מספר שותפים מבין חברי כנסת.
יעקב מרגי: אני לא אופטימי לגבי תמיכת משרדי ממשלה, אבל אנחנו נאבק.
יעקב מרגי: אני מאוד מודה לכם.
יעקב מרגי: אנחנו נאבק להעביר את הצעת החוק.
יעקב מרגי: אני מתכבד לפתוח את ישיבת ועדת החינוך, התרבות והספורט של הכנסת כאן במכללת ספיר, בעיצומו של כנס שדרות לחברה, י"א בכסלו התשע"ו, 23 בנובמבר 2015, כשהנושא על סדר היום, שונות בין יישובים בתקצוב החינוך.